《偕峨眉僧过罗大夫季作读其新诗》
明代·黎遂球

芳草街头绕曲池，行吟堪与大夫期。黄金世变馀情种，白发春閒映色丝。

奉佛捲帘留燕乳，延僧隐几话峨眉。尘缘尽付花间雨，收拾残香入酒卮。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。